
Cerebri  generisque  nervosi  affectio,  Delirium 
Tremens  appellata,  morbus  est,  non  de  actione 
inflammatoria,  sed  potius  de  aliquo  cerebri  statu 
peculiari,  magna  obscuritate  jam  involuto,  pen- 
dens,  quo  de  statu  nihil  nisi  ab  ejus  effectibus 
revera  novimus.  Per  longum  tempus  Medici 
hunc  morbum  cum  Phrenitide,  vel  cerebri  mem- 
branarum  inflammatione,  ex  quorundam  eorum 
symptomatutn  haud  parva  similitudine  commis- 
cere,.et  ita  in  errorem  fatalem  incidere,  soliti 
erant.  In  Phrenitide  enim,  quas  ex  inflammatione 
membranacea,  indicium  solitum  habente,  (velut 
in  omnibus  aliis  corporis  superficiebus  membra- 
naceis,)  ad  vitae  privationem  se  rapide  et  late 
extendendi,  constat ;  Medici  praecipua  fiducia, 

unde  aegro  salutem  sperat,  est,  ut  sanguinem 
large,  et  repetitis  vicibus,  et  ex  orificio  amplo, 
ad  inflammationis  activae  progressum  impe- 
diendum,  mittat.  Sed  hoc  in  morbo,  tales 
sanguinis  missiones  maxime  periculosas  esse,  et 
in  plurimis  exemplis  vitam  extinxisse  credo. 
Delirio  Tremente  diu  et  plerumque  Phrenitide 
per  errorem  putato,  idcirco  de  hac  affectione, 
quam  explicaturus  sum,  etiam  inter  eos,  qui 
symptomata  distinguentia  et  curationem  bene 
intelligunt,  multum  confusionis  nominum  adhuc 
existere  quoque  arbitror.  Commune  et  vulgare 
nomen  cerebri  febris,  per  magnam  Britanniae 
partem  etiam  a  Medicis  ad  Phrenitidem  expri- 
mendam  adhibetur,  et  ab  aliis  ad  Delirium  Tre- 
mens  praecipue  in  Angliae  parte  septentrionali 
applicatur.  Hoc  autem  manifeste  ineptum  est. 
Appellatio  cerebri  febris,  uni  ac  alteri  aeque  ae- 
commodata,  vel  potius  inhabilis  est.  Nihil  am- 
plius  enim  de  cerebri  febre,  quam  de  pedis  febre 
novimus ;  et  appellationem  posteriorem  ad  Po- 
dagram  aut  Rheumatismum  pedem  afficientem, 
quam  priorem  ad  cerebri  affectiones  jam  dictas 

applicare,  tam  idoneum  esset.  Appellationi  vul- 
gari  tamen  non  tantum  me  oppono,  vocabula  enim, 
quibus  homines  generatim  morbi  notionem  com- 
municent,  esse  debent:  sed  infortunium  est,  quod 
ad  duos  diversos  morbos,  curationem  tam  valde 
diversam  postulantes,  applicatur.  Medicis,  igitur, 
talem  laxam  et  minime  definitam  appellationem, 
ad  plus  quam  unum  gravem  morbum  exprimen- 
dum  applicantibus  me  oppono.  Eos  igitur  de 
hac  re  maxime  solicitos  esse  debere,  modeste  ex- 
istimo,  ut  de  falsis  notionibus  perpetuis  efficien- 
dis  caveant,  quae  in  descriptione  unius  vel  alteri- 
us  morbi  orientes,  confundant,  et  sic  in  magnos 
errores  in  medicina  exercenda  ducant.  Quum 
una  appellatio  duos  morbos  penitus  distinctos  ex- 
primens,  ut  in  praesenti  exemplo,  in  usum  serpse- 
rit,  satius  esset,  si  Medici,  quod  ad  utrosque 
pertinet,  penitus  derelinquant,  sorti  inter  popu- 
lum  generatim  deserentes,  applicationem  corri- 
gentes,  et  aliam  in  ejus  locum  supponentes.  Sic 
quod  ad  Phrenitidem  attinet,  proprio  nomine 
cerebri  inflammatione  appella.  Quod  ad  Deliri- 
um  Tremens  aliquod  nomen  vulgare,  quo  cogni- 

tum  sit,  origini  seque  ac  symptomatibus  ascriben- 
dum,  ab  ipsius  morbi  descriptione  apte  ducatur. 

His  rebus  praedictis,  prius  quam  morbum  il- 
lustrare  ausim,  quod  sine  dubio  multi  jam  prae- 
sentiunt,  nomen  Delirium  Tremens  a  Doctore 
Sutton  in  volumine  tractatuum  magni  pretii  de 
hoc  aliisque  rebus,  anno  1813,  ut  puto,  in  lucem 
edito,  primum  datum  esse,  in  medium  affer- 
re  mihi  concessum  sit.  Vocabulum  Tremens  a 
solito  prominente  symptomate  manuum  et  non- 
nunquam  totius  corporis  plus  minusve,  sed  saepe 
insigniter  affectorum,  per  morbi  cursum,  deriva- 
tur.  Hunc  autem  vocis  delectum  minime  feli- 
cem  mihi  videri  confiteor.  In  lingua  accuratd 
Delirium  esse  Tremens  recte  dici  non  potest.  Si 
Delirium  cum  Tremoribus  nominaretur,  multo 
melius  esset ;  sed  id  non  satis  exprimit.  Forsitan 
nomen  Delirium  Ebriosorum  a  multis  melius  ap- 
•plicatum  putetur  ;  et  ad  hoc  nomen  eligendum 
me  propensum  confiteor,  nisi  consensus  vulgaris 
apud  Medicos  huic  morbo  appellationem  Deliri- 
um  Tremens  affixisse  videatur. 

Delirium  Tremens  igitur,  vel  Delirium  JSbri- 
osorum  est  mentis  aberrationis  species,  quae  ori- 
ginem  immodico  usui  vel  abusui  spirituum  arden- 
tium,  vini,  aut  meraciorum  cerevisiarum  debet. 
Ab  idiopathica  insania,  ut  mox  ostendere  cona- 
bor,  distinguendum  est,  quamvis  sine  dubio 
nonnunquam  in  eodem  homine  commistum,  et  in 
alterum  morbum  degenerare  reperitur.  Causas 
praedisponentes  omnes  quae  vires  aut  salutem 
generalem  effringunt,  ut  multum  anxietatis  ani- 
mi,  corporis  nisum  nimium,  et  tempestatis  vici- 
bus  expositum,  jejunium  longum,  magnum  san- 
guinis  dispendium,  et  aliquid  magnam  syste- 
matis  debilitatem  inducens,  agnoscit.  Sed  causa 
excitans  fere  constans  est,  usus  immoderatus  li- 
quorum  meraciorum  consuetus,  et  perpetuo  ser- 
vatus.  Plus  quam  unum  exemplum  offendi,  ubi 
pars  causae  excitantis  Venus  immodica  esse  vi- 
debatur  ;  sed  in  his  aegris  ebrietatis  consuetudo 
continua  diu  confirmata  erat.  Duo  vel  tria  ex- 
empla  memorata  a  celeberrimo  Doctore  Arm- 
strong,  quae  a  plumbi  in  corpus  impulsu  orta 
sunt,  et  malae  consuetudinis  opium  copia  magna 

capiendi  nimis  subita  derelictione,  mihi  quoque 
perhibentur.  Sed  hae  exceptiones  causae  com- 
munis  excitantis  Delirii  Trementis  rarae  sunt,  et 
sine  dubio  in  omni  fere  exemplo  assuetae  com- 
messationes  cum  ebrietate  huic  morbo  originem 
dant.  Sub  morbi  accessum  aeger  ex  immodica 
stimulatione  valde  exhaustus  et  enervatus  fit. 
Homines  ebrietati  assuefacti  ad  hunc  statum  quo- 
dammodo  appropinquant.  Diei  prioris  ebrietati 
et  nimiae  stimulationi,  exinanitio,  debilitas  ner- 
vosa,  animique  depressio,  lingua  vulgari  Blue 
Devils  dicta,  succedunt :  et  donec  ebriosus  sti- 
mulum  assuetum,  nempe,  haustum  mane  sump- 
serit,  manus  tremunt,  alicui  negotio  minime  ap- 
tus,  et  nihil  agendi  capax  est.  Et  sic,  hoc  sti- 
mulo  subito  et  penitus  subtracto,  vel  multo 
minore  quam  solet  ab  homine  sumpto,  cerebri 
generisque  nervosi  conditio  tam  depravata  fit, 
ut  Delirii  Trementis  impetu  perfecto  terminet. 

Symptomata,  quae,  et  de  hujus  morbi  accessu 
et  consummatione,  in  sententia  formanda  nos 
ducant,  tam  multa  sunt,  ut  eam  sententiam  satis 

manifestam  reddant.  In  principio,  vel  haud 
multo  ante,  totum  corpus  irritabilitas  generalis 
pervadit  j  aeger  ne  quidem  muscam  se  tangere 
tolerare  potest.  Dissimilis  indoli  solitae,  moro- 
sus,  captiosus,  acuto  sensu  praeditus,  et  ad  iram 
facile  incitatus  est.  Aliquando  nugis  in  furo- 
rem  instigatus,  liberos  abigit,  aut  verberat,  for- 
tasse  uxorem  et  servos  ex  aedibus  exturbat, 
eodem  tempore  praeter  solitum  temere  et  saepe 
jurat.  His  iracundiae  impetibus  mutationes  be- 
nevolae  succedunt,  in  quibus  pro  tempore  fac- 
torum  aegrum  pudere  videtur,  donec  irae  causa 
nova  et  aeque  ridicula  ad  aliquam  recentem  et 
similem  stultitiam  excitet.  Proximum  symp- 
toma  notandum  est,  per  noctem  vigilantiae  et 
inquietudinis  status.  iEger  dormiendi  impo- 
tens  in  lecto  se  circumvolvit  j  e  lecto  forsitan 
surgit,  et  in  cubiculo  ambulat,  tunc  ad  lectum 
redit,  sed  non  ad  dormiendum,  et  indies  magis 
irritabilis,  et  morosus,  et  ad  vexandum  pronus 
quam  pridie  surgit.  Hoc  tempore  aliqua  mo- 
rum  mutatio  insolita  accidit,  aliquid  factorum 
peculiarium  adhibetur.    Exempli  gratia,  pro 

aperto,  liberali,  et  sine  suspicione,  etiam  neces- 
sariorum  amicorumque  valde  suspiciosus  evadit. 
Amicos  ad  eum  perdendum  consilia  cepisse,  aut 
socium  in  negotiis  eum  fraudasse,  aut  de  rebus 
propriis  fraudare  conatum  esse,  animo  fingitj  et 
se  esse  ejectum  aut  mendicum  timet.  Homines 
sub  lectum,  in  cubiculo,  aut  pone  aulaea  celatos 
esse,  qui  eum  trucidare  volunt,  etiam  credit. 
Uxorem  infidam  factam  esse,  et  consilia  et  feli- 
citatem  perdi,  existimat.  Ad  hoc  de  aliquo  ficto 
negotio  sagpe,  fere  perpetuo  festinat.  Raptim 
interceptus  ad  iram  est  propensus.  Res  de  qui- 
bus  delirat,  per  diem  multum  variant,  animo 
strenuissime  occupato,  et  in  vultum  impressiones 
suspicionis,  anxietatis,  aut  metus  vexantis,  ani- 
mi  impressionibus  congruentes  vicissim  creante. 
Revera,  magna  et  animi  et  corporis  activitas  est. 
JEger  suas  vel  aliorum  res  diligenter  adminis- 
trat :  aliquando  in  res  hominum  promovendo 
occupatus,  agros  ad  voluptatem  disponendo,  aut 
aliquam  amicam  rationem  provehendo,  totius 
generis  humani  conditionem  meliorem  reddendi : 
scelera  subruendo,  monitiones  de  aliquo  pavo- 

rem  injiciente  iis  eventuro  dando,  &c.  &c.  Non- 
nunquam  multum  sibi  loquitur,  et  magna  cum 
astutia,  et  aliquid  deprehendendi  cupidus,  alio- 
rum  eloquio  auscultatur.  Interrogatus,  uni  vel 
alteri  quaastioni  distincte  respondere  potest,  sed 
aliquo  multas,  alias  post  alias,  percontare,  aut 
cum  illo  colloqui  conato,  tunc  valde  confusus  et 
non  cohaerens  evadit.  Deinde  plerumque  est  ma- 
nuum  tremor,  etaliquando  totius  corporis  rigoris 
species,  sed  insigniter  videndus  in  manibus  aegri 
eas  porrigere,  et  aliquid  captare  conantis,  ut  ad 
os  portet.  Hoc  constans  et  concomitans  symp- 
toma  plerumque  est,  sed  aliquando  omnino  de- 
est,  ob  quod  nomen  Tremens,  ab  symptomati- 
bus  ductum,  huic  morbo  applicatum  fallax  est,  et 
medicinam  facientem  in  diagnosi  probabiliter 
decipiat,  qui  sine  usu  in  hoc  morbo  fortasse, 
sic  tali  symptomati  praesenti  ad  ejus  veram  natu- 
ram  confirmandam  confideret.  Et  hoc  aliam 
causam  vulgari  nomini  Tremens  opponendi 
praeter  eas  jam  memoratas  format.  Linguse 
tremor  aliquando  obvenit,  sed  lingua  ipsa  fere 
semper  humida,  subalbida,  et  levi  crusta  ob- 

ducta  est.  Cutis  humida  et  viscosa  est,  praescr- 
tim  cum  aeger  se  multum  moveat :  sed  hoc 
symptoma  in  prioribus  morbi  stadiis  non  semper 
adest.  Porro  facies  pallidissima  observatur,  et 
vultus  expressio  nunc  ut  morbus  progreditur, 
ferocior,  acutior,  et  saepius  varia  secundum  animi 
affectionem  aut  impressionem  regentem  evadit : 
et  mutationes  valde  insignes  et  inconstantes, 
magnam  animi  incitationem  designantes,  quam 
maxime  improviso  subit.  Simul  cum  his  symp- 
tomatibus,  pulsuum  status  est  curiosus  et  insig- 
nis,  et  magno  delirio,  quod  nunc  adest,  non  ob- 
stante,  est  mollis  et  facile  comprimitur,  et  nihil 
vibrationis  habet,  nisi  fortasse  ubi  aeger  habitus 
robusti  et  sanguinei  post  fortuitam  compotatio- 
nem  nimiam  morbo  repente  tentatus  est,  et  tum 
quidem  in  talibus  pulsus  aliquantum  resistunt. 
Ut  symptomata  ulterius  procedunt,  vigilantia 
jam  memorata  summa  fit ;  ita  ut  aeger  primo 
paululo  quietis  fruens,  tandem  nihilo  potitur. 
Postremo,  hoc  tempore  post  nisus  violentos  et 
continuos,  aut  ex  aliqua  causa  subito  debili- 
tante,  ut  sanguinis  dispendio,  Diarrhcea,  aut 

longo  jejunio,  in  convulsiones  conjici  est  valde 
pronus.  Has  convulsiones  tamen,  in  hoc  quam 
in  fere  omni  alio  morbo,  cum  idonea  cura  et 
attentio  aegro  adhibentur,  multo  minus  periculo- 
sas  esse,  ex  usu  cognoscere,  magno  est  solatio. 
JEger  his  saepissime  tentatur,  postquam  ulla 
maxima  animi  motione,  aut  nisu  corporeo  prae- 
ter  solitum  excitatus  est ;  nimiae  incitationi  si- 
mili  gradu  exinanitionis  et  collapsus  succedente, 
quem  convulsiones  sequuntur,  in  quibus  multi 
aegri  Macedoni  Alexandro  similes,  sub  curatio- 
nem  inconsideratam  animam  efflarunt. 

Post  mortem  eorum  corporum  investigationes, 
qui  sub  morbo  mortui  sunt,  dolendum  est,  ut  in 
aliis  animi  morbis,  paululum  disciplinae  adhuc 
praebuerunt.  Piae  Matris  venae  multum  oneratae 
sunt  repertae,  et  quaedam  seri  effusio  inter  Piam 
Matrem  et  Tunicam  Arachnoideam  saepe  obser- 
vetur.  Sed  revera.  hae  species  symptomata  nullo 
modo  explicant.  Seri  effusio  sub  omni  cerebri 
statu  tam  saepe  occurrit,  et  absens  aeque  ac  prae- 
sens  reperitur,  cumvariis  symptomatibus,  quaeper 

vitam  hujus  organi  stattii  morbido  attributa  sunt, 
ita  ut  nihil  certi  de  delirii  trementis  symptoma- 
tibus  inde  derivari  possit.  Congestio  venosa 
quoque,  ut  vereor,  nihilo  clarius  quam  species 
jam  dictae,  morbi  naturam  explicat.  Quantum 
discere  potui,  corporum  sectio  nihil  de  re  qui- 
dem  probavit.  De  quacunque  re  morbus  pen- 
deat,  vasorum  systemate  solummodo,  vel  arte- 
riarum  vel  venarum  nequaquam  explicari  aut 
ejus  rationem  reddi  posse,  verisimile  est.  Deli- 
rium  tremens  quo  tempore  totum  systema  aliqua 
immodica  stimulorum  applicatione  nimis  exhaus- 
tum,  et  aeger  plurimum  relaxatus  et  mobilis  est : 
pulsu  plus  quam  centum  rarius  pulsante,  ut 
morbus  procedit,  nisi  animi  affectione,  vel 
magno  nisu  corporeo  praeter  solitum  incitetur. 

De  hujus  morbi  Pathologia  igitur,  paululum 
dici  solum  posse,  profecto  doleo.  De  aliqua 
cerebri  generisque  nervosi  conditione,  cujus 
certa  aut  etiam  probabilis  natura  in  praesenti 
scientiae  medicae  statu  tantum  nobis  latet,  pen- 
derc  videtur.    Vocabula  irritatio  generalis,  dc- 

pravatio,  aut  constitutionis  perturbatio,  &c.  in 
opinionibus  de  hujus  affectionis  natura  expri- 
mendis  satis  consentanea  sint,  sed  legitime,  si 
iis  utendum  sit,  ut  vocabulis  prorsus  abstractis, 
quae  ad  nullam  definitam  consequentiam  ducant, 
et  quse  in  Pathologia  tam  densis  tenebris  co- 
opertos  nos  relinquere  debent,  ut  nihil  restet,  nisi 
ignorantise  amplitudinem  candide  confiteamur. 

Sed  proxima  res  investiganda,  ut  spero,  multo 
majorem  certitudinem  et  satisfactionem  nobis 
praebebit. 

De  delirii  trementis  diagnosi,  post  symptoma- 
ta  memorata  recte  quaeritur,  quomodo  hic  mor- 
bus  ab  insania  dignoscatur  ?  Profecto,  quod  ad 
animum  attinet,  nulla  est  differentia :  nam  deli- 
ratio  disjuncta,  illusiones  summse,  et  tota  mentis 
aberratio  utrisque  adsunt.  Physico  autem  sensu 
inter  hos  differentia  definita  intercedit.  Delirii 
trementis  symptomatum  conjunctio  peculiaris  ab 
insania,  et  Phrenitide,  vel  cerebri  inflammatione 
distinguet.    Quaaratur  etiam,  quomodo  maniam 

a  cerebri  inflammatione  dignoscamus?  Cui 
prompte  responsum  sit,  febre  absente  in  mania 
sed  semper  prassente  in  Phrenitide.  Si  hoc 
solo  nitatur,  inter  eos  morbos  distinguendo  ani- 
mus  nonnunquam  haereat,  et  aliud  signum  pecu- 
liare  quaerat.  Multum  tamen  a  vultu  ductum  sit. 
In  limatici  Asyli  porticus  varias  perambulando, 
differentiam  bene  definitam  in  vultu  insani,  a 
vultu  hominis  phrenitide  laborantis  cito  obser- 
vabimus.  In  insano,  suspicionis  aspectu  pecu- 
liari,  vafro,  et  obliquo  percutimur  ;  in  phrenitide, 
splendens  ruberque  oculus  curiosam  admixtio- 
nem  super  vultum,  confusam  expositionem  opa- 
citatis  intellectus,  et  externi  splendoris  et  viva- 
citatis,  quae  distinguendi  sensum  validum  in 
nobis  semel  creabit. 

Delirium  tremens  a  phrenitide  distinguere 
difficilius  erit :  rebus  sequentibus  tamen  diligen- 
ter  attendendo  satis  accurata  diagnosis  formetur. 
Delirium  tremens  post  nimiam  potationem,  et 
per  lapsum  ex  nimia  excitatione  plerumque  su- 
pervenit.    Phrenitis  e  contrario  aliis  causis  ut 

plurimum  est  referenda.  In  priori  morbo  aeger 
primd  irritabilis  et  morosus,  vel  tumultuatur,  et 
valde  occupatus  est :  sed  in  posteriore  ab  initio 
de  augente,  et  saepe  violento  capitis  dolore,  et 
magno  languore  et  lassitudine  queritur.  In  de- 
lirio  tremente  cornea  vitrea  apparet,  et  aspectus 
ferus  et  activus  ;  sed  in  phrenitide  quamvis 
vitrea  quoque  apparet,  tamen  est  inertiae  et 
splendoris  conjunctorum  aspectus  jam  memo- 
ratus,  conjunctio  quidem  ita  insignis,  ut  nemo 
semel  videat,  quin  eo  percutiatur.  In  delirio 
tremente  tunica  conjunctiva  candescit,  vel  levi- 
ter  sanguine  interstinguitur,  oculi  pupilla  plus 
minusve  dilatatur,  ubi  opium  non  adhibitum  sit. 
In  phrenitide  tunica  conjunctiva  sanguine  multo 
magis  interstinguitur,  et  oculorum  pupillae  primo 
stadio  contrahuntur,  et  in  secundo  praeter  natu- 
ram  tantum  dilatantur.  Superior  palpebra  quo- 
que  inferior  solito  pendet,  majorem  partem  globi 
oculi  operiens,  in  phrenitide  quam  salute,  quod 
in  delirio  tremente  certo  non  obvenit.  In  mor- 
bo  priore  sunt  mentis  illusiones  ab  initio :  seger 
aliquem  in  proximo  cubiculo  occultum  ad  eum 

trucidandum  expectare  credit :  in  pecunia  enu- 
meranda,  aliquo  negotio  gravi  componendo,  vel 
pediculis  lecto  expellendis  perpetuo  occupatur  : 
sed  in  phrenitide  hae  mentis  illusiones  ab  initio 
raro  occurrunt,  sed  secundo,  tertio,  aut  quarto 
die  postquam  febris  concomitans  apparuit.  In 
delirio  tremente  seger  ab  uno  ad  alium  locum 
movere  assidue  cupit :  nunquam  in  uno  loco 
quietus,  sed  domum  vel  cubiculum  perpetud  cir- 
cumcursat :  dum  in  phrenitide  a?ger  ut  plurimum 
in  dorso  jacet,  et  minimum  virium  habens  vix 
movet,  nisi  per  ferox  delirium,  et  movere  atque 
e  lecto  surgere  conatus,  ut  ebrius  titubat.  In 
delirio  tremente,  et  animi  et  corporis  activitas 
assidua  existit :  sed  in  phrenitide  animus  multo 
minus  activus  etiam  quum  delirium  obvenerit ;  et 
timoribus  et  periculis,  consiliis,  divitiis,  affectio- 
nibus,  et  negotiis,  multo  minus  occupatus.  In 
phrenitide  facies  rubicundior  quam  solet:  in  de- 
lirio  tremente,  multo  pallidior  solito  est.  In 
phrenitide  lingua  majore  crusta  obducta,  et  ari- 
da  ;  sed  in  delirio  tremente  penitus  humida  et 
minore  crusta  obducta  est.   In  morbo  posteriore 

appetitus  quoque  plerumque  minuitur,  et  nausea 
cibi  sentitur :  in  priore  autem  aeger  omne  ei  ap  - 
positum  edere  saepe  cupit.  Phrenitidis  accessus 
quoque  magis  per  gradus,-  et,in  decessu,multo 
tardior  est  quam  ~iti  deliri§r1trement|l  quod  e 
contrario  repente  accedit,  et  recedit  in  pleris- 
que  exemplis.  Ad  convulsiones  magnam  pro- 
pensionem  quoque  in  posteriore  morbo  post  ali- 
quam  violentam  animi  affectionem,  aut  delirii 
magnum  auctum,  aut  ullum  magnum  corporis 
nisum,  signum  notandum  existimo.  Delirii  prae- 
sentia,  ut  omnes  novimus,  phrenitidem  non  ne- 
cessarid  implicat.  Sed  operae  pretium  est  hic 
notare,  ut,  in  quibusdam  peculiaribus  constitutio- 
nibus  a  diversis  causis  in  corpus  graviter  agenti- 
bus,  ut  ab  hydrargyro,  plumbo,  opio,  nicotiana, 
&c.  ut  venenis  ad  quendam  gradum  operan- 
tibus,  aliquando  oriantur  delirium  ferox,  et  in- 
citatio  violenta,  alias  mussitans  delirium,  quod 
plena  exinanitio  comitatur.  Hysteria  quoque 
delirii  ferocis  praesentis  aliud  exemplum  praebet, 
sub  quo  assiduae  actiones,  et  gestus,  et  incomposi- 
tae  eruptiones  risus  et  gemitus,  et  animi  defectio 

D 


UE  DULIRIO  TIIEMENTE. 

cum  irae  impetibus  vicissim  polient.  lles  igitui 
et  praesentes  et  praeteritas,  quibus  aeger  obnoxius 
fuit,  diligentissime  investigare  debemus  ;  quod  ad 
opinionem  justam  de  morbi  natura,  ad  quem  cu- 
randum  appellemur,  nos  plerumque  ducat ;  et 
varia  symptomata  phrenitidis  et  delirii  trementis 
simul  comparata,  distinctam  diagnosin  inter  hos 
morbos  exliibitura  esse  confido. 

.  Delirium  tremens  in  Maniam  aliquando  sed 
raro  degenerat.    Exemplum  hujus  generis  mihi 
nuper  obvenit,  ubi  certo  symptomata  primo  per- 
fecta,  et  solitai  causai  excitanti,  diuturno  abusui 
liquorum  generosorum,  generalique  dissipationi 
distincte  ascribenda  sunt.    Sed  post  curationem 
solitam,  et  nonnullas  septimanas  sine  integra 
allevatione,  quamvis  signa  multa  superata  sunt, 
formam  chronicam  assumere,  et  tandem  in  in- 
sania  terminare,  videbatur.    In  hoc  aegio  post 
quinque  vel  sex  dies  lingua  saepe  arida  et  fusca, 
et  totum  os,  ut  in  febre  typho,  sorde  fcetida  co- 
opertum  est.    Pulsus  quoque  valde  debilis  et  ra- 
pidus,  a  t  K)  ad  150  minuto  saepe  erat.  Tota 

constitutio  in  hoc  exemplo  multuin  perturbata, 
et  totum  corpus  ad  ulcerationem  ita  proclivis,  ut 
cutis  partesque  ulceratae  levi  tactu  vel  scalpen- 
do  saepe  deciderint.  Hujus  aegri  status  uno  tem- 
pore  haud  parum  similis  nonnullis  typhi  exem- 
plis.  Magnae  copiae  vini,  quod  minore  copia  post- 
eacontinuatum  est,  praeterquam  opium,  ut  credo, 
asgri  vitam  solum  servaverunt.  Valetudo  gene- 
ralis  paulatim  melior  facta  est,  et  nunc  in  hoc 
respectu  perfecte  restituitur,  quamvis  eodem 
tempore,  cum  exacerbationibus  et  remissionibus 
incitationis  insaniae  omni  secundo  vel  tertio  die, 
insanus  est.  Per  intervalla  quietus  et  fere  natu- 
ralis,  et  omni  tempore  benevolus  est,  et  ab  ge- 
narum  venustate  augente,  et  vultu  composito,  ab 
hoc  morbo  misto  perfectam  sanitatem,  et  aegrum 
amicis  brevi  restitutum  videre  confidenter  spero. 

Prognosis  in  delirio  tremente  generatim  fausta 
esse  debet;  praesertim  ubi  idonea  vigilantia  et 
attentio  aegro  datur,  et  apta  remedia  tempestive 
et  sagaciter  adhibentur.  Quo  magis  vita  erat 
dissoluta  et  intemperans,  et  aegri  status  magis  ge- 

neraliter  debilitatus,  eo  diligentior  vigilantia  et 
attentio  postulabuntur.  Post  convulsiones  aegri 
in  statum  torpidum,  cum  pupillae  praeter  naturam 
contractione  et  strabismo  nonnunquam  sidunt : 
quae  symptomata  infausta  in  hominibus,  qui  mul- 
tum  anxietatis  animi  tolerarunt,  frequentius  ac- 
cidunt.  Convulsiones  periculosiores  in  veteribus 
ebriosis  quam  in  iis  qui  ab  aliqua  fortuita  com- 
messatione  perpessi  sunt,  praesertim  si  aliquis 
morbus  organicus  eodem  tempore  existat.  Sed 
cum  paucissimis  exceptionibus,  si  bonum  et  pro- 
fundum  somnum  conciliemus,  aegri  convalescunt, 
et  ut  Hippocratis  verbis  de  Delirio  generatim 
utar,  "  Ubi  somnus  delirium  sedat,  bonum." 

In  delirii  trementis  curatione,  unum  praeci- 
puum  remedium  est  opium  idoneis  dosibus  da- 
tum.  In  hoc  morbo  multum  a  somno  conciliato 
pendet :  cujus  obtinendi  conatus  in  curando  de- 
lirio  tremente,  principium  considerandus  est :  et 
feliciter  in  hoc  seque  ac  symptomatum  severitate 
et  diuturnitate  mitiganda.  opium  praestantissi- 
mum  invenietur.    In  aegris  in  Lunatica  Asy- 

la  sub  hoc  morbo  introductis,  eos  libere  deple- 
tos,  et  alvum  severe  purgatam  esse  saepius  acci- 
dit:  ita  ut  non  modo  nihil  de  hoc  faciendum 
esse  restat,  sed  multum  bene  parceretur.  Ad 
aegrum  tamen  sub  hac  affectione  trementem  vo- 
catus,  suadeam  ut  primo  viscera  aliquo  miti  ape- 
riente  medicamento  leniter  purgata  sint,  ut 
haustu  cum  rheo  palmato  et  tartrate  potas- 
sse  et  paululo  aquae  menthae  :  vel  sulphate  mag- 
nesiae  cum  paululo  mannae,  et  sennae  infusione. 
Hoc  facto,  aut  alvum  satis  solutam  esse  certior 
factus,  proximum  faciendum  est  opium  libere 
adhibere,  praesertim  si  ebrietati  assueto  sit.  Pul- 
SLim  debilem,  et  cutem  humidam  et  frigidulam, 
perspiratione  viscosa  coopertam  reperiemus,ethic 
plenam  opii  dosin  semel  demus,  ut  tinct.  opii  3i.  in 
paululo  aquae  menthae.  Hoc  fortasse  somnum 
paucis  horis  adipiscetur,  sin  minus  opii  dosin  re- 
pete,  et  omni  sexta  hora  sic  perge.  Si  somnus  ad- 
huc  differatur,  dosis  in  aliquibus  casibus  ad  unam 
omnibus  tribus  horis  extendatur.  Magnum 
consilium,  hoc  repeto,  est  somnum  conciliare,  et 
si  hoc  intra  quadraginta  octo  horas  faciamus,  in 


*°  DE  DELIUK)  TREMENTK. 

progressu  symptomatum  impediendo,  ut  pluri- 
mum  feliciter  cedemus,  et  aeger  citd  in  melius 
mutare  incipiet,  et  velociter  convalescet.  Si 
tamen  post  hoc  in  opii  usu  rem  non  tam  prospere 
geramus,  quam  velimus,  hujus  remedii  aliquam 
modificationem  conabimur;  in  amplis  enim  et 
continuis  dosibus  ultra  hunc  modum  moliri  peri- 
culosum  esse,  verisimile  est. 

Si  in  somno  parando  bene  succedimus,  per 
septem  vel  octo  horas  plerumque  durat,  et  aeger 
experrectus,  multum  reficitur,  omniaque  symp- 
tomata  tanquam  somnium  evanuisse  reperimus. 
Quiim  tamen  opium  sic  adhibitum  deficiat,  ape- 
rientium  lenium  usum  quotidianum,  et  modicum 
opiatnm  postea  commendem,  quod  optimae  spei 
saepissime  conveniet,  si  eodem  tempore  aegro 
mite  alimentum  bene  suppeditandum  curemus  : 
quam  ob  rem  lautum  jusculum  bovinum,  cum 
ovis  in  eo  contusis,  commodum  invenietur.  Ho- 
mines  qui  valde  agitati  et  debilitati  sunt,  tinc- 
turam  Assafcetidae  cum  opiato,  puta  3i.  vel 
siss.  singulis  dosibus  conjungendo,  saepe  multum 

ullevantur  :  lii  quoque,  sed  fmoMm  pnesertim, 
in  idoneo  cibo  iis  saepe  praebendo,  curam  diligen- 
tissimam  postulant.  Quantitas  uno  tempore  non 
sit  magna,  qualitas  autem  levis  et  nutriens.  Om- 
nes  aegri  quoque  a  delirio  tremente  convalescen- 
tes,  plus  cibi  quam  in  plerisque  aliis  morbis  flagi- 
tant,  et  veteribus  ebriosis  confirmatis  aliquid  as- 
sueti  potus,  ut  vini  aut  cerevisiaeconcedendum  sit. 

In  delirio  tremente  curando  novum  remedium 
a  Doctore  Balmanno  Lunatici  Asyli  Glasguensis 
Medico,  Alkali  volatilis  dosibus  largis  adhiben- 
dis,  cum  multo  successu,  in  usum  nuper  intro- 
ductum  est.  Feminam  ebrietati  assuetam,  Am- 
monise  spiritum  ad  se  sobriam  reddendam  lar- 
giter  et  frequenter  cepisse,  et  tanto  successu 
ut,  qui  ebriam  paulo  ante  vidissent,  maxime 
essent  attoniti,  casu  cognovit.  De  hoc  singulari 
facto  ratiocinans,  quod  Ammoniam  esse  anti- 
dotum  alcoholi  et  ejus  effectibus  in  sensorium 
argumentum  verisimile  prsebere  videbatur;  et 
quoque  de  hujus  remedii  effectibus  cognitis 
in  violentis  hysteria:1   paroxysmis  superandis, 

ad  hoc  medicamentum  exhibendum,  ut  experi- 
mentum  in  delirio  hominum  debilitatorum  et 
dissolutorum,  ductus  est.  Hoc  consilio,  et  m 
privata  exercitatione,  et  in  Asylo,  Ammoniae 
Subcarbonatem  in  dosibus  a  6  ad  10  grana  va- 
riantibus,  praescribere,  et  dosin  ultra  hoc,  ter 
quaterve  die  sumendam  in  paululo  aquae  menthae 
vulgaris  vel  piperitidis,  paulatim  augere  consue- 
vit.  Alvum  quotidie  leniter  solutam  esse  cura- 
tum,  opiatum  quoque  noctu  datum,  quamvis,  ut 
credo,  hoc  aliquando  omissum,  et  Ammonise 
penitus  confisum  est.  Hujus  usus  felix  even- 
tus  consilio  optato  abunde  convenit;  sine  opio 
magnas  vires  in  morbum  possidere  videtur,  et 
opio  adhibito,  potenti  auxilio  esse  videtur  ; 
usumque  ejus,  opii  tam  largas  doses  dandi  hoc 
modo  necessitatem  impedire,  recte  dico ;  quod 
nonnihil  in  usu  nactum  est,  ut  remedium,  si 
nimis  largiter  et  saepe  adhibitum,  periculo- 
sum  est,  et  simplicius,  et  usu  tutius  reddit, 
dum  interea  hoc  periculum  discretu  difficile  sit. 
Modus  operandi  hujus  remedii  nec  scio,  nec  in 
conjecturis  de  eo  tempus  teram  :  sed  immodera- 

tam  nervorum  agitationem,  tremoresque,  quibus 
aegri  laborant,  multum  sedare,  et  propensionem 
ad  somnum  profundum  inducere,  post  quem  se 
multum  sublevatos  sentiunt,  profectd  asserere 
possum.  Delirium  minuitur,  animi  quietiores,  vul- 
tus  magis  compositus  est,  et  paucis  diebus  a?gri 
convalescunt,  et  Ammoniapaulatiin,  etminoribus 
dosibus  tandem  seponitur.   In  omnibus  exemplis  . 
numerosis,  in  quibus  in  Asylo  Glasguensi  Ammo- 
niam  tentatam  vidi,  mihi  utilissima  visa  est,  nisi 
inuno  exemplo,  cui  antea  rationem  habui,  et  cui, 
quantum  judicare  potui,  in  parte  progressus  et 
symptomatum,  ad  Typhum  proclivitas  conjuncta 
videbatur.  Hoc  igitur  in  re  tali,  magni  momenti 
exceptio,  constantem  successum  Ammoniae  sub- 
carbonatis,  ut  remedium  in  vero  delirio  tremente, 
afficiens,  esse  non  potest.    In  multis  exemplis 
usus  privati,  Doctorem  Balmanno  ad  hoc  tempus 
seque  felicem  successum   obtinuisse  intelligo. 
Quantum  discere  possum,  hoc  medicamentum 
ad  hanc  rem  ab  aliis  non  antea  adhibitum  est,  et 
Professionem  ab  hoc  modo  utendi  multam  utili- 
tatem  accepturam  esse,  credo.    Operas  pretium 

memorare  quoque  est,  Ammonise  subcarbonatem 
in  amplis  et  repetitis  dosibus  in  summa  incita- 
tione  insaniae,  late  nuper  tentatam  me  vidisse,  et 
in  plurimis  commodum  notatu  dignum  comitatum 
esse.  In  his  quoque  ad  somnum  propensionem, 
et  in  nonnullis  abunde  data,  nauseam  quoque  pro- 
ducit,  et  postea  aegri  furor  plurimum  subigitur. 
Sed  hanc  rem  nunc  relinquo,  in  quam  ab  insti- 
tuto  paulum  deflexi,  et  reliqua  auxilia  in  delirio 
tremente  curando  describere  progrediar. 

In  delirio  tremente  curando  magni  est  mo- 
menti,  ut  aegri  caput  rasum,  et  frigus  statim  ap- 
plicatum  esse  per  pannum  frigida.  lavatione  ma- 
defactum,  ut  aceto  et  gelida  aqua,  in  caput 
positum,  et  simili  modo  saepe  renovatum.  Hic 
usus  aegrum  saepe  plurimum  sublevabit,  et  som- 
num  inducet :  et  donec  multo  melior  evadat, 
perpetuo  servetur.     De  sanguinis  missione  in 
hoc  morbo,  minimum  sufficiet.    In  plurimis  ex- 
emplis  noceat  j  et  si  in  nonnullis  postulata  sit, 
fortasse  paucae  hirudines  ad  tempora  applicatae 
satis  erunt.    Sed  sine  dubio  aliquae  exceptiones 

in  plethoricis  et  adolescentibus  sint,  ubi  plena 
sanguinis  missio  initio  utilis  sit,  priusquam  reme- 
dia  adhibita  sunt.  Hic  autem  pulsus  status  dux 
sit.  Si  plenus  et  validus,  et  vibrans  sentiatur,  et 
cutis  calor  sit,  sanguinis  missio  est  admittenda  : 
e  contrario  iis,  qui  medicinam  faciunt,  commen- 
dem,  ut  de  confirmatis  et  veteribus  ebriosis,  illis- 
que  in  quibus  debilitatio  prseter  solitum  magna 
sit;  ne  sanguinem  mittant,  praesertim  caveant. 
Per  totum  morbi  cursum  alvus  leniter  soluta  sit, 
a  quo  multo  magis  pendemus  quam  sanguinis 
missione.  Aliquos  medicos  emetica  cum  magna 
utilitate  adhibuisse  intelligo  ;  a  priore  autem 
de  ejus  accuratione  dubitem,  sed  officiose,  nihil 
proprio  usu  de  hac  re  sciens. 

Aliud  cura.  dignum  est,  segri  cubiculum  quam 
maxime  tranquillum  et  subobscurum,  et  aera 
quem  spirat,  bonum,  recentem,  salubrem,  et  fri- 
gidulum,  servare.  In  hieme  tamen,  cubiculi 
temperiem  ad  naturalem  et  jucundum  modum, 
puta  a  56  ad  60  Thermometri  Fahrenheitiani 
retinendum  esse,  cavendum  est. 

Ubi  opium  aliaque  remedia  in  somno  concili- 
ando  defecerunt,  usus  balnei  frigidi,  pluvialis, 
tepidi,  aut  calidi,  in  diversis  aegris  singula  utilissi- 
ma  sunt.  Tn  robustis  et  plethoricis,  et  ubi  cutis 
calor  major  solito  est,  balneum  frigidum  subita 
immersione  est  utilissimum,  praesertim  quum 
morbus  formam  chronicam  assumere  proclivis  vi- 
deatur :  et  balneum  pluviale  in  his  exemplis,  con- 
silio  nervorum  trepidationes  minuendi  recte  uten- 
dum  sit.  In  delicatioribus  tamen,  balnei  frigidi 
impetus  nimis  magnus  ad  ferendum  est :  usum 
balnei  tepidi  iis  commendem  circiter  gradum  70 : 
vel  in  illis  apprime  delicatis  et  languidis  usum 
balnei  calidi  circiter  gradum  90,  ut  probabiliter 
aptissimi  ad  nervorum  irritationem  minuendam, 
et  somnum  parandum. 

Ubi  nullus  bonus  effectus  balnei  usum  sequi- 
tur,  et  somnus  adhuc  deficit,  exercitatione  pas- 
siva  sub  dio  multum  commodi  nonnunquam  par- 
tum  est.  iEger  apte  sustentatus  et  comitatus, 
curru  aperto  positus,  et  rapide  actus  sit.  Pro- 
pensionem  ad  somnum,  effectum  in  nobis  omni- 

bus  sub  dio  curru  vectis  novimus,  et  in  hoc  mor- 
bo,  ut  in  multis  aliis  apprime  utile  inveniatur. 
Aliquando  azger  in  cymba  tutd  ponatur,  et  per 
longum  tempus  remis  propeltatur,  et  ita  somnus 
inductus  est,  quum  alii  modi  defecerunt,  et  vita 
humana  probabiliter  servata  est. 

Has  praecipuas  curandi  methodos  tuto  com- 
mendem ;  et  iis  attentione  diligenti,  maximam 
partem  aegrorum  sub  hoc  flebili  morbo  laboran- 
tium  ad  salutem  restitutum  iri,  me  recte  dicere 
sentio.  In  progrediendo  ad  hanc  "  JEger"  ut 
aitDoctor  Sutton,  "morbi  symptomata  importu- 
na  perdere  incipit,  noctes  amcenas  transit,  tre- 
mores  evanescunt,  animi  facultates  ei  restituun- 
tur,  pulsus  a  celere  tranquillus  et  placidus  fit, 
appetitus  redit,  et  paucis  diebus  se  talem  sentire 
incipit,  quali  mors  appropinquasse  non  videa- 
tur."  Quam  primum  fieri  potest,  aeger  purum 
ruris  aera  spiret,  exercitationem  quotidianam, 
et  bonum  nutrientem  cibum,  ad  corporis  tonum 
generalem  augendum,  capiat. 

Ad  unum  aliud  attentionem  dirigere  volo ;  ni- 
mirum,  abnormem  vis  nervosa?  distributionem,  ut 
in  statu  instabili  musculosi  systematis  illustratur. 
Uno  tempore  magna  virium  prostratione  laborat, 
alias  vi  Herculea,  sub  impulsu  repentino,  ad 
consilium  assequendum  impellitur  :  aut  ad  re- 
sistendum,  caedis  formidine  stimulatus  est.  His 
temporibus  aliqui  aegri  rlctorum  incremento 
horrorum  ita  terroribus  victi,  ut  mortem  ter- 
ribiliorem,  ut  putant,  effugere,  submersione, 
suffocatione  aut  similibus,  mortem  sibi  con- 
sciscere  statuant,  et  in  hoc  statu  summa  cura 
vigilandum  sit,  donec  symptomata  evanescant. 
iEgrum  coercere  a  multis  malum  putatur,  et 
objectiones  ulli  coercitionis  speciei,  qualis  ves- 
timenti  dicti  Anglice  the  straightwaistcoat,  propo- 
sitaB  sunt :  quia  verisimile  putatur,  hanc  sub  segri 
peculiaribus  sensibus  timores,  et  repugnantiam, 
et  desiderium  a  malis  consequentibus  se  liberan- 
di  aucturam  esse ;  et  sic  quoque  exinanitionis 
statum,  et  ad  convulsiones  propensionem,  et  igi- 
tur  casum  mortis  aucturam  esse.  Hoc  quodam- 
modo  verum  sit,  et  ubi  complures  diligentes  comi- 

tes  ad  aegrum  vigilandum  parari  possunt,  perso- 
nalem  coercitionem  evitare  prsestabit :  sed  hoc 
obtineri  non  posse,  saape  accidit,  et  tunc  aegrum 
per  pessimum  morbi  stadium,  sine  vestimenti, 
aut  ad  lectum  secure  aliquo  modo  ligati,  coerci- 
tione,  relinquere,  valde  intutum  esset.  Inmultis 
exemplis  quidem,  quibus  tale  vestimentum  ad- 
hibetur,  ullas  malas  consequentias  inde,  aut 
vitam  in  periculo  positam  nunquam  vidi.  Coer- 
citionem  igitur  exhibere  tutius  mihi  videtur, 
sed  sub  hac  conditione,  ut  quam  primum  in 
placidiore  statu  aegri  removeantur,  vel  etiam  an- 
tea,  peritis  adjutoribus  acceptis,  quorum  fidei 
aeger  tuto  committatur :  sed  quidem  non  sine 
hoc,  ut  exemplum  fatale  semel  novi.    Hic  vir 
quem  magni  feci,  et  casu  hoc  morbo  vexatum, 
uxor  et  nutrix  comitatae  sunt,  e  lecto  repente 
subsiliens,   his   duabus  prostratis,   et  fenestra 
aperta,  exsiluit,  et  in  loco  interiit.    Hoc  exem- 
plum,  de  aegris  coercitione  liberis,  et  talibus  casi- 
bus  sub  impulsu  repentino  obnoxiis  relictis,  con- 
tra  quos  insolita  diligentia  est  exercenda,  me 
multum  affecisse  confiteor. 

Hanc  brevem  et  forsitan  imperfectam  disser- 
tationem  de  hoc  morbo  formidabili,  plerumque 
intemperantiae  filio,  nunc  finivi.   Multum  tamen 
quod  hic  scripsi,  a  mea  eTiperientia  et  occasioni- 
bus  derivatur,  ut  curatione  eorum  qui  uni  al- 
terive  spec;ei  mentis  aberrationis  infeliciter  sub- 
jiciuntur,  occupatus  sum  ;  maltumque  ex  aliorum 
experientia  deducitur.    Fortasse  major  pars  eo- 
rum  quae  scripsi  plerisque  medicis  bene  cogni- 
ta  est.     Corrpendium  tamen  tam  accuratum 
status  praesentis  scientiaB  et  usus  de  hoc  morbo, 
quam  humilibus  facultatibus  subministrare  potui, 
pnebere  cupivi.    Novam  quoque,  gravem,  et 
practicam  applicationem  medicamenti  veteris  et 
stabiliti,  ut  alius  remedii  in  hac  generis  nervosi 
anectione,  breviter  notare  ausus  sum.  Quamvis 
in  utili  disciplina  communicanda,  me  via  circum- 
scripta  successisse  metuo,  me  tamen  rigidis  cri- 
ticorum  observationibus  obnoxium  non  reddi- 
disse  spero,  in  hac  mea  dissertatione  inaugurali 
de  Delirio  Tremente,  vel  ut  appellare  volo,  De- 
hrio  Ebnosorum. 


FINIS. 


